5

2

53

[bookmark: _Toc252991852]Curs 8. Teologia NT şi politicile culturale (I)
Regimul străinilor în Iudeea; influenţe externe: ideologie şi imperiu; teologia, literatură şi colecţia reprezentativă a Septuagintei;

Problematica străinilor şi cultura; locuri comune în cultură greco-romană şi deosebiri; imagini mesianice greco-romane; Septuaginta şi nuvela, literatura şi politica; lumea simbolurilor politice şi ideologia.

[bookmark: _Toc252991853]8.1 Perspective teologice şi educaţionale
Noul Testament se dezvoltă într-un spaţiu elenist. Unul din exemplele clare este influenţa lui Philo. Philo este un gânditor evreu care trăieşte chiar în timpul NT. Concepţiile sale sunt influenţate mult de gândirea lui Platon. El gândeşte în termeni elenişti temele vechi testamentare, creaţia, legislaţia ideală, politica. Ele are un limbaj apropiat de cel al lui Ioan (logosul, stilul). El apără ideea influenţei evreieşti asupra culturii sau a echivalenţei culturii evreieşti cu marea cultură greacă, a lui Moise ca legislator şi filosof, cu Platon. Ideea a fost preluată de părinţii Bisericii în secolele 2-4. De fapt, cel ce a furnizat expresia cea mai celebră a paralelismului Moise-Platon, a fost un filosof grec păgând, Numenius din Apamea, care a trăit în a doua jumătate a secolului 2 AD (filosof neopitagorean şi neoplatonist). El l-a numit pe Platon „un Moise vorbind greceşte” („Moise care a grăit în attică”; citat de părinţii Bisericii, Clement of Alexandria, Stromata, 1.342; Eusebius, Praep. Evang., 11.10; Suda, Numenius; există însă şi o obiecţie privitoare la acest citat: el este păstrat de creştini, adică tocmai de cei care afirmau, în prelungirea eforturilor iudaice timpurii, că se poate vorbi de o echivalenţă filosofică şi religioasă, până la un punct, între Platon ş Moise. 

Influenţa filosofilor greci asupra NT.
Şcoli greceşti de filosofie.

Platon şi Aristotel.
Modele politice, idealul organizării cetăţii perfecte. Cf. Moise. Organizarea este o paradigmă profund înscrisă în gândirea umană. 

Valorile lui Platon şi Aristotel subliniază valoarea comunităţii, a societăţii ca ansamblu, căreia i se subordonează individul, familia, etc. Importantă este supravieţuirea comunităţii, nu împlinirea individului. Decăderea perioadei clasice aduce cu sine afirmarea individului. La baza societăţii umane, pe de altă parte, iudaismul punea valoarea individului, a familiei. Comunitatea realizată prin realizarea individului.

Isus şi filosofii greci: portretul cinic şi peripatetic – sau unul stoic. Paralele greceşti şi rabinice în pedagogia lui Isus. Şi grecii vin să îl asculte (Ioan 12). Organizarea din spatele misiunii lui Isus: restabilirea importanţei femeii (Luca 8). Isus şi femeile: arătarea de la mormânt, Marta şi Maria, etc.

[bookmark: _Toc252991854]8.2 Perspective literare şi ideologice
Septuaginta ca reper literară şi teologică, ideologică
Septuaginta este un fenomen cultural care aduce în lumea greacă ideile evreieşti. Nu este o simplă traducere a VT, ci o completare a traducerii cu scrieri apocrife, de tip elenist (literatură sapienţială, Înţelepciunea lui Isus fiul lui Sirach; literatură nuvelistică: Judita, Susana, cartea lui Tobit, 1-4 Macabei, etc.). De fapt, şi scrierile târzii ale NT au valori nuvelistice: Estera, Rut, Daniel. Genul nuvelistic şi cel filosofic se impun în gândirea iudaică. 

Noul Testament va simţi influenţa proiectului septuagintal: în mesaj mesianic (apostolii vor cita profeţii despre Mesia, din Septuaginta), în preferinţe literare (Luca imită stilul narativ septuagintal; genul nuvelistic este influent; de asemeni, şi genul semi-biografic şi proclamator care va duce la crearea genului evangheliilor), în conţinut filosofic (texte sapienţiale), în perspective ideologice. 

Reprezentarea literară a realităţii: istorie şi literatură în Faptele Apostolilor. Elemente de nuvelă şi literatură de aventură: 

convertirea eunucului etiopian (Fapte 8)
convertirea lui Pavel pe drumul Damascului (Fapte 9)
viziunile lui Petru şi convertirea lui Corneliu (Fapte 10)
convertirea temnicerului din Filipi (Fapte 16)
dejucarea complotului de ucidere a lui Pavel (Fapte 22)
naufragiul din Malta (Fapte 27-28)

Politici culturale şi creştinism
Teologia străinilor şi programul creştin. Metoikos (metec) străinul cel fără drepturi în Atena (Aristotel, Politica) şi paroikos, străinul care nu este la curent cu întâmplările interne recente. Isus este descris ca un paroikos, străin (posibil prozelit), când se arată, după înviere, celor doi care călătoreau spre Emaus (Luca 24). Creştinii sunt numiţi paroikos (străini şi călători) în 1 Petru (1:1, 1:17; 2:11).

Viaţa creştină: apropiată de paradigma pelerinului (străin şi călător), aflat într-o situaţie de contestare a cetăţilor pământeşti, a sistemelor politice existente, şi afirmând caracterul lor temporar. Organizarea societăţii creştine are un statut intermediar. Integrarea sa în structurile politice existente este doar parţială şi temporară. Adevărata integrare apare în momentul revenirii lui Mesia şi a instaurării Împărăţiei mesianice.

Creştinii şi confruntarea economică şi culturală cu oraşul elenist (Fapte 16): Pavel şi vindecarea (exorcizarea) sclavei cu spirit de ghicire (elemente de nuvelă). Problemele interne ale creştinismului: îndrăzneala de a predica străinilor (famenul etiopian şi Filip, Fapte 8; Petru şi Corneliu, Fapte 10-12; şi semi-străinilor: Filip şi samaritenii). Din nou, elementul de aventură. Răspândirea creştinismului nu este o istorie plictisitoare, ci una de aventură, de confruntare culturală şi religioasă.

Imperiul roman şi ideologia NT: separare de iudei şi apreciere asupra imperiului roman (aprecierea militarilor; aprecierea dreptăţii romane). Apologia pro evangelia şi Apologia pro imperium. 



Bibliografie
Hengel, Judaism and Hellenism, 58-248
Platon, Republica; Legile.
Baban, O., „Conflictele Bisericii”.
Hansen, Anthology.

[bookmark: _Toc252991860]Curs 9. Împărăţia lui Dumnezeu şi  NT
Matei şi statul evreu; Pavel şi imperiul roman; Marcu şi imperiul roman; taxe; autoritate politică; accesul creştin în sferele politicii; legislaţia şi procesele; o teologie creştină a puterii politice; modele mesianice.

Conceptul are formulări variate: Împărăţia lui Dumnezeu, Împărăţia cerurilor (Matei), Împărăţia lui Israel (concept mesianic naţionalist iudaic), Împărăţia părintelui nostru David şi Împărăţia care vine (patriotism iudaic la Marcu, dar şi o posibilă corectitudine politică în mijlocul Romei). 
 
[bookmark: _Toc252991861]9.1 Împărăţia lui Dumnezeu şi evangheliile NT

Evangheliile sinoptice cu accent pe ev. După Matei
Matei 	– împărăţia cerurilor.
- Predicarea împărăţiei şi a schimbării minţii (metanoia)
- Ispitirea lui Isus şi stăpânirea împărăţiilor pământului
- Etica împărăţiei, cap. 5-7
- Parabolele împărăţiei - I, cap. 13
- Parabolele împărăţiei – II, cap. 25
- Condiţii de intrare în împărăţie
o Cine este smerit ca un copil (cap. 18)
o Cine se sileşte sau se străduieşte ()
o Cine este sărac în Duhul

- Petru şi cheile împărăţiei (cap. 16, 18)
- Taxele: Isus şi împărăţia la limită (Cezar)

Ioan:
- Împărăţia lui Dumnezeu şi Isus
o Natanael şi Isus, împăratul (1.47)
o Isus şi Nicodim şi condiţiile intrării în împărăţie
 Naşterea de sus
 Naşterea din duhul
 Naşterea din apă (botezul)
- Împărăţia şi discuţia lui Isus cu Pilat
- Împărăţia şi condamnarea lui Isus (crucea, discuţiile dintre Pilat şi conducătorii iudei)

Apocalipsa: 
- Împărăţia lui Dumnezeu şi Babilonul (cf. cartea profetului Daniel).
- Babilonul ca paradigmă a împărăţiei antihristice
(capitala de lângă râu, cu templu sau cu simbolul puterii în centru; imperiul unificator, bazat pe o cultură unică şi pe performanţe tehnologice).
Babilon şi Ierusalim, în Apocalipsa
- Împărăţia lui Dumnezeu şi destinul regal al creştinilor: Apoc. 1.6; 5.10; 20.6; 21.24 (?); 22.5.
- Împărăţia lui Dumnezeu şi a lui Hristos, Apoc. 12.10; 15.3; 19.16; 20.6; 22.5.
- Cf. împărăţia fiarei, 16.2; 16.4; 17.2; 17.9; 17.12-18 (prostituata cea mare).


[bookmark: _Toc252991862]9.2 Împărăţia lui Dumnezeu şi epistolele NT

Pavel: 
- Împărăţia lui Dumnezeu şi Isus
- Împărăţia lui Dumnezeu şi imperiile
- Împărăţia lui Dumnezeu şi neamurile
- Neam ales, casa împăratului
- stăpânire, autoritate, raportare la stăpânire
- Oamenii vor judeca îngerii
- Se moşteneşte împărăţia

Romani 5:17,creştinii domnesc împreună cu Hristos 
Romani 5:21, domnia harului, prin Hristos
Romani 14:17, împărăţia spirituală a lui Dumnezeu (dreptate, pace, bucurie în Duhul Sfânt).
1 Corinthians 4:20; 15.24-25, împărăţia lui Dumnezeu şi puterea Lui, 
1 Corinthians 6:9-10, moştenitorii împărăţiei (etică)
1 Corinthians 15.50, împărăţia şi învierea
Galateni 5.21, condiţiile moştenirii împărăţiei
Coloseni 1.13, strămutarea în împărăţia lui Dumnezeu
Coloseni 4.11, împărăţia lui Dumnezeu şi evanghelia
Efeseni 5.5, moştenirea împărăţiei lui Dumnezeu
1 Tesaloniceni 2.12, purtare etică, demnă de împ.
2 Tesaloniceni 1.5, etică în persecuţie
1 Timotei 1.17, 6.17, împărăţie eternă
1 Timotei 2.2, rugăciuni pentru împăraţi şi oficiali (!)
2 Timotei 2.11-13; 4.1, 4.18

Ceilalţi autori:
Evrei, 

Petru, 
cf. 1 Petru 2.9-10, creştinii sunt un popor pentru fapte bune,
o preoţie sfântă, un neam împărătesc

Iacov:

Definiţia şi limitele împărăţiei lui Dumnezeu
	Terestre, umane, cosmice, trans-umane?
Cine face parte din împărăţia lui Dumnezeu?
Biserica şi împărăţia lui Dumnezeu



[bookmark: _Toc252991855]Curs 10. Noul Testament şi politicile culturale (II)

Luca-Fapte şi ideologia evangheliei (călătorii, militari, aristocraţi); Pavel şi paradigmele culturale; artele şi credinţa; ştiinţă şi Scriptură. Matei-Marcu-Luca-Faptele Ap.; Romani, 1-2 Corinteni; Coloseni; Filipeni.

[bookmark: _Toc252991856]10.1 NT, religia (teologia) şi cultura

Definiţia culturii, R. Niebuhr, V. Robbins, J. Valade. Suma valorilor afirmate şi cultivate conştient de o comunitate.

Alte definiţii.

Clasificări: cultură dominantă, subcultură, cultură alternativă (cultură contrară, cultură de opoziţie), contra-cultură, cultură liminală (periferică).

R. Niebuhr (Christ and Culture): Creştinismul deasupra culturii, împotriva culturii şi în cultură (transformând cultura)

Creştinismul ca subcultură sau contra-cultură? Caracter interimar, dar agendă globală, integrală, cu calendar. 

Creştinismul în calitate de contra-cultură (iniţial) şi cultură alternativă, de opoziţie, în final.

Conflictul agendelor mutual opuse (creştinism şi islam; comunism; postmodernism şi ecumenism). Posibilitatea conflictului.

NT şi societatea seculară: problema religiei şi organizarea politică. Gen 5.

[bookmark: _Toc252991857]10.2 Reflexe culturale sinoptice
Reflexe culturale mateene şi marcane

Matei şi cultura: tradiţia şi legile divine; naţionalism şi mesianism; mesia şi magii; dramatismul cultural al naşterii lui Mesia şi paralele greco-romane (Matei şi Luca)

Marcu şi acţiunea; politica regilor: 

Reflexe culturale lucane:

Călătoriile şi ideologia: o viziune globală

Problematica omului zeu – şi divinitatea lui Mesia

Masa şi acceptarea străinilor

[bookmark: _Toc252991858]10.3 Reflexe culturale pauline:

Israel şi Neamurile: Legea sinaitică şi dreptul roman

Femei şi bărbaţi: Galateni, Efeseni, 1 Cor. 7,

Revelaţie şi apocrifele basmelor băbeşti: 1-2 Tim, Tit, (Iuda).

Erezii şi sincretisme: Coloseni, Efeseni, etc.

Percepţii culturale greceşti, romane şi cretane: poeţi şi filosofi (F.Ap. 17 – Atena; Tit 1 – Creta.

Hristos şi comorile înţelepciunii, sofia, fronema.

Cultura iubitorilor de bine: kalokagatos (Filipeni)

Paul şi sportul

[bookmark: _Toc252991859]10.4 Reflexe culturale din epistolele catolice

Platonism şi neoplatonism în Evrei. Evrei 11 şi discursul Aspasiei din Platon, Menexenos.

[bookmark: _Toc252991863]Curs 11. Noul Testament şi politica religioasă

Există în NT evidenţele unei politici religioase a creştinismului primar. Această politică nu este foarte detaliată, ci mai degrabă prezentă sub formă de principii, în unele texte teologice. Trebuie recunoscut că printre acestea apar câteva valori distincte, cum ar fi universalitatea creştinismului, soluţiile pluraliste, şi bineînţeles perspectivele specifice, singulare (unicitatea sau radicalismul creştinismului, salvarea unică prin Hristos).

Biserica în Imperiul Roman apare să aibă două direcţii de dezvoltare: supravieţuire – ca religie, şi concurenţă – ca ideologie: paradigmele împărăţiei.

[bookmark: _Toc252991864]11.1 Universalitatea creştinismului
11.1.1 Universalitate şi imperiu
1. Mularea pe deschiderea universală a iudaismului mesianic
Ideea profeţilor din VT era că şi păgânii vor putea fi mântuiţi şi vor participa la Împărăţia mesianică. Totuşi, iudeii puneau accent pe faptul că păgânii trebuia să devină iudei.
2. Mularea pe deschiderea universală a imperiului roman
1. Mulare politică
Imperiul roman este vorbit de bine, în general, în NT. În mod special militarii romani sunt martori importanţi ai învierii şi garanţi ai dreptăţii.
Pavel face apel la Cezar, ca la judecător suprem şi drept, şi interacţionează cu cultura timpului.

2. Mulare culturală
Mularea culturală la viaţa imperiului înseamnă sublinierea caracterului inclusivist al culturii greco-romane. Pavel reţine ideea de popor şi inclinaţii etnice (Tit). 

3. Extinderea firească a învăţăturii lui Isus şi a apostolilor
Învăţătura lui Isus include creştinarea păgânilor, dar nu explicitează metoda sau tipul de viaţă religioasă. Isus indică, la curăţirea Templului, că şi neamurile trebuia să găsească acolo un loc de rugăciune. De asemeni, marea trimitere de după înviere (cf. Mt. 28.18-20), include evanghelizarea tuturor neamurilor, până la capătul pământului.

Experienţa apostolilor, în Fapte şi în Epistole, arată că ideea este înţeleasă în final ca o creştinare independentă, fără nevoia de a deveni iudei în tradiţie şi cultură.

Pavel şi Petru, în mod deosebit, construiesc teologia creştinării specifice a neamurilor păgâne. 

Texte NT reprezentative pentru universalismul creştin:

Galateni 3.28, „Nu mai este nici iudeu nici grec, nu mai este nici rob nici liber, nu mai este nici bărbat nici femeie, pentru că voi toţi sunteţi una în Hristos Iisus.”

Coloseni 3.11, „Astfel nu mai există nici grec nici iudeu, circumcis sau necircumcis, barbar, scit, rob sau liber, ci Hristos este totul în toate.”

1 Corinteni 12.13, „Pentru că noi toţi am fost botezaţi într-un singur Duh, ca să fim un singur trup, fie iudei, fie greci, fie robi, fie liberi; la fel, toţi am băut dintr-un singur Duh.”
 
11.1.2 universalitate şi unicitate

Simultan cu universalismul său caracteristic, creştinismul NT pune accent ferm pe unicitatea salvifică a lui Hristos. El este prezentat drept soluţia unică a lui Dumnezeu (Întâiul-născut înseamnă şi „cel unic”, în cazul lui Isus, singurul de acest fel, cu această misiune). 

Relaţia cu alte religii nu este explicitată, dar în timp ce pot fi recunoscute elemente de adevăr şi chiar de revelaţie şi în alte religii, revelaţia semnificativă şi completă este prin Isus (cf. Ioan 1). De asemeni, oracolele profetice din VT şi promisiunile de acolo nu au egal (Romani 9-11). Păgânii pot fi „altoiţi” în copacul mântuirii, dar nu pot desfiinţa valoarea revelaţiilor primite de evrei, de Israel. În acelaşi timp, apariţia creştinismului duce la încheierea nevoiei de închinare prin jertfe la Templul din Ierusalim, adică trece iudaismul în domeniul trecutului. Astfel iudaismul capătă două valori interesante: pe deoparte, iudaismul este sursa creştinismului (primii creştini sunt iudeii care l-au acceptat pe Isus ca Mesia), pe de cealaltă parte, odată început creştinismul, iudaismul care rămâne nu este decât o opţiune mesianică diferită a iudaismului iniţial, care nu îl recunoaşte pe Isus ca Mesia. Cu alte cuvinte, iudaismul contemporan nu este decât o expresie parţială a iudaismului din secolul 1, anume a iudaismului care se delimitează de Hristos. Iudaismul care l-a cunoscut şi l-a recunoscut pe Hristos este chiar temelia Bisericii. 

[bookmark: _Toc252991865]11.2 Politici religioase şi etnice

Aşa cum s-a observat, una din trăsăturile majore ale politicii religioase a creştinismului este universalismul. În privinţa aceasta, creştinismul manifestă o anumită vocaţie imperială, inclusivistă. terestră. Pe de altă parte, se recunoaşte existenţa unei interacţiuni religioase cu alte religii sau cu ereziile nou apărute. În acest context apar şi o seamă de observaţii cu privire la etnie şi viaţa religioasă şi socială.

Atitudinile principale ale politicii faţă de alte religii sunt:

Universalismul
Inclusivismul
Caracterul radical în problematica mântuirii
Respingerea idolatriei
Adaptarea culturală (minimalism religios, acceptare culturală, limitarea influenţelor culturale)

Aspectele observabile ale politicii religioase creştine în NT cuprind raportarea la iudaism, la erezii şi la religiile greco-romane.

Iudaism	

În ce priveşte raportarea la iudaism, se observă atât afirmarea filiaţiei iudaice a creştinismului cât şi separarea de acesta, în măsura în care piatra de hotar este Isus ca Mesia. 

Cărţile în care se face critica iudaismului sunt evangheliile (predicile lui Isus).

Evenimente la limită se observă în scrisorile pastorale (1-2 Timotei, Tit). 

Erezii
Gnosticismul
Gnostici (gnosis – iniţierea în cunoaşterea secretă care aduce mântuirea: caracterul negativ al materiei şi cele două consecinţe, ascetismul şi imoralitatea): Coloseni, Ioan.

Legalismul iudaizant
Iudaizanţi (Hristos şi Legea): Galateni, Evrei, Efeseni.
Iudaismul (Fapte, Galateni, Evrei)
Cărţile în care se tratează relaţia evanghelie – iudaism sunt Galateni, Romani, Evrei, Apocalipsa.


Religiile greco-romane 

Fapte 17. Inclusivismul cultural
Intersecţii: altare pentru zei necunoscuţi 
Acceptarea poeţilor şi filosofilor ca profeţi...
Etichetarea timpului precreştin ca „vremuri de necunoaştere”)

Panteonul grecesc: Zeus şi Hermes, Barnaba şi Pavel
Tema persoanei divine în Luca-Faptele Apostolilor
(Irod, Pavel şi Barnaba, Pavel şi barbarii în Malta. Prin contrast, singurul om divin este Hristos).

Problema revelaţiei şi a referinţei culturale: Fapte 17 şi Tit 1, poeţii ca profeţi

Concepţia despre alte religii: 
Caracter mixt: o formă de cunoaştere şi de necunoaştere a lui Dumnezeu.

Reflexele religiilor păgâne în Corint
Religiile păgâne şi ideea divizării pe şcoli – partide, fiecare cu liderii săi
Religiile păgâne şi extazul (vorbirea în limbi extatice): 1 Corinteni 12-14; Învierea şi gândirea grecească, vezi tema carpe diem (1 Corinteni 15).

Elemente de politici etnice şi ideologice:
Iudeii: revelaţie, binecuvântare şi naţionalism

Romanii: dreptate şi politica puterii (imperium - regnum, veritas, potestatate; cf. discuţia lui Isus cu Pilat, în ev. după Ioan şi după Marcu)

Creştinismul şi politica sa faţă de Roma: militarii, judecătorii, administratorii imperiali, procuratorii, casa Cezarului. 

Cretanii: problemele sociale şi religioase într-o naţiune mediteraneeană (Tit; cf. 1 Timotei: Efes)

Valorile politicii religioase:
Coexistenţa, dialogul, pluralismul, 
specificitatea şi unicitatea (radicalismul)

Creştinismul şi politica religioasă:

Religiile greco-romane (cf. Fapte 17)

Politici religioase în 1-2 Ioan şi în 2 Petru – Iuda, precum şi în 1 Timotei – Tit.

Tema religiilor păgâne, în Efes şi în Creta, cf. Coloseni (1-2 Timotei, Tit; Atena şi Fapte 17; Tit 1 şi cretanii).


[bookmark: _Toc252991870]Curs 12. Teologia NT şi antropologia 

În fundamentele politicii NT intră concepţia despre om şi despre destinul său. Câteva teme importanta se află într-o relaţie specială: creaţie, antropologie, istorie, politică, escatologie.

[bookmark: _Toc252991871]12.1 Antropologie hristică
Întrucât politica se face cu oamenii, este important să se înţeleagă percepţia NT cu privire la existenţa şi destinul umanităţii. 
Datele antropologiei s-au modificat odată cu întruparea lui Isus Hristos. Se poate vorbi despre afirmarea potenţialului umanităţii în termeni noi. NT vorbeşte, astfel, despre o creaţie nouă în Hristos (1 Cor. 5.17) sau despre un viitor măreţ, misterios, încă neştiut, pe care oamenii credincioşi în Hristos în vor avea la venirea lui Hristos (1Ioan 3.1). 
O altă dată esenţială a concepţiei NT este schimbarea dispensaţiei, a „iconomiei”, a regimului legăturii între Duhul Sfânt şi om. Ziua Rusaliilor (Cincizecime) este celebrarea acestei schimbări şi „începutul” Bisericii. Oamenii au un alt mod de a lua decizii, alte motivaţii, nu doar preferinţele personale, ci şi perspectiva divină şi chiar participarea divină. Cf. Fapte 15.28; Fapte 13.2.
Posibilitatea învierii şi a eternităţii, schimbă datele problemei. Angoasa existenţială îşi pierde din intensitate, presiunea prezentului îmbracă alte forme, capacitatea de planificare a vieţii ia alte forme. Toate acestea duc la altă politică.

Există în creştinism, ca şi în alte religii majore, o viziune globală despre istorie, despre dreptate la nivel internaţional, în legătură cu oamenii şi în legătură cu divinitatea. Viziunea aceasta este legată de apocalptic.

a. Viziunea universală a creştinismului – şi tipul de existenţă pe care îl recomandă (împărăţia lui Dumnezeu) – are câteva puncte majore de referinţă:

1. vesteşte o împărăţie deschisă tuturor (este inclusivist, universal).

2. are o împărăţie fără capitală terestră.

3. are o împărăţie care nu se integrează altor imperii, care îşi revendică „marginile pământului” (toată planeta) şi care rămâne mereu într-o anumită opoziţie politică faţă de sistemele şi regimurile politice.

4. Împărăţia lui Dumnezeu este mai mult decât Biserica. În principiu, ea cuprinde tot universul şi orice fiinţă. Biserica are însă un loc aparte în această împărăţie, fiind „trupul” lui Hristos şi „mireasa” lui Hristos. 

5. o împărăţie care a început şi care va constitui punctul culminant al istoriei. Ea va subordona totul şi care nu va avea sfârşit, al cărei conducător este Hristos.

6. o împărăţie unde sentimentul centralităţii  şi eficienţei este schimbat (omul sfinţeşte locul; dispare sentimentul de periferie; orice faci este „la centru”, are importanţă majoră; se schimbă percepţia asupra importanţei relative a vieţii).



b. Creştinismul are o viziune apocaliptică despre istorie, care implică:

1. ideea că divinitatea are un plan de aplicare a justiţiei divine (de dreptate universală) şi acest plan se află în curs de desfăşurare (teodicee).
 
2. o concepţie globală despre istorie. Apocalipticul are de a face cu o viziune globală despre manifestarea dreptăţii divine şi a planului divin, de la A la Z, de la alfa la omega. Ernst Kaesemann: „Apocalipticul este matricea creştinismului”.

3. acest plan divin se înţelege din VT şi NT că se desfăşoară pe etape (Daniel 7, Apocalipsa 12-13, etc.).

4. acest plan se întâmplă în timp, dar timpul este relativ datorită interfeţei cu eternitatea (1000 de ani ca o zi, o zi ca o mie de ani; 2 Petru 3.8). Percepţia timpului este schimbată. Planuri ca pentru 1000 de ani, detaşare ca şi cum viaţa s-ar putea încheia azi. Cf. Planurile lui Petru cel mare, pentru Rusia.

În cadrul gândirii apocaliptice, o parte specială este dată de tabloul final al istoriei, adică de eschatologie. Termenul eschatologie vine de la cuvântul grecesc eschatos – ultim, final. Într-o bună tradiţie a dezbaterilor postmoderne, s-ar putea discuta de viitorul politicii (eschatologia politicii), cât şi de politica eschatologiei (o perspectivă teologică evidentă).

Valoarea politică a eschaton-ului, a ultimei etape din istoria omenirii derivă din faptul că ea polarizează atenţia civilizaţiilor şi oferă un tablou raţional, global, convergent al diverselor linii politice. 

Eschatologia NT
NT are mai multe tipuri de abordări eschatologice. Pe deoparte există descrierile sfârşitului din evanghelii, făcute de Isus (Marcu 13-14; Matei 23-25). Isus pare să vorbească despre două planuri istorice: evenimente legate de pedepsirea necredinţei evreilor, după moartea şi învierea sa, şi evenimente finale, legate de venirea a doua Fiului Omului, adică a sa. Gândirea paulină (Romani 8-11; 1-2 Tesaloniceni) pare să urmeze schema acestor prezentări ale lui Isus, cu unele precizări în plus. Şi Ioan urmăreşte o desfăşurare asemănătoare în epistola 1 Ioan. Există însă şi câteva deosebiri clare între gândirea paulină şi cea ioanină, în ce priveşte eschatologia. Pavel (şi evangheliile sinoptice) se concentrează pe evenimentul revenirii lui Isus şi pe apariţia şi reacţia lui Antichrist faţă de acest eveniment, precum şi pe transformările (schimbările) care apar atunci (înşelarea neamurilor, învierea credincioşilor, judecata finală, etc.).  Apocalipsa lui Ioan se concentrează pe o judecată mai lungă, prin contrast, pe lucrarea de ansamblu a dreptăţii divine care răsplăteşte în final pe cei drepţi şi pedepseşte pe cei nedrepţi aşa cum se cuvine. Apocalipsa se pretează unei interpretări dispensaţionaliste (vede istoria împărţită în etape majore) şi până la pedepsirea finală a sistemului politic mondial (simbolizat prin Babilon), ia in considerare numeroase tipuri de judecată şi pedeapsă care vin asupra omenirii (plăgi, dezastre ecologice, războaie, lipsuri, necazuri din partea oştilor demonice, etc.). În acelaşi timp, tot Apocalipsa este cea care priveşte dincolo de sfârşitul istoriei, la noul început al cerului nou şi al pământului nou, la Ierusalimul ceresc, la împărăţia eternă şi dreaptă a lui Dumnezeu.
 
Concepte cheie ale viziunii NT despre acest timp:
Succesiune de regimuri şi sisteme politice
Tendinţe de globalizare
Tendinţe de unificare
Manifestări conflictuale (războaie, terorism)
Dezechilibru ecologic (calamităţi), 
cf. Peter C. Phan, ‘Pope John Paul II and the Ecological Crisis’, Irish Theological Quarterly  60/1 (1994), 59-69; ‘Eschatology and Ecology: The Environment in the End-Time’, Dialogue and Alliance 9/2 (1995), 99-115.
Mesianism şi anti-mesianism; hristic şi anti-hristic


Un teolog romano-catolic extrem de productiv – dar şi controversat în interiorul Bisericii RC, Hans Küng a subliniat în mod deosebit relevanţa teologiei şi eschatologiei pentru societatea modernă, cu diversele ei provocări, cf. Eternal Life? Life after Death as a Medical, Philosophical and Theological Problem (Edward Quinn, Garden City, NY: Doubleday, 1984). 
Un al exponent german al teologiei politice, J.B. Metz a afirmat, ca şi E. Kaesemann, că teologia creştină este în mod esenţial eschatologică, adică apocaliptică. De aici, speranţa creştină are de a face cu aşteptarea eschaton-ului, împărăţia lui Dumnezeu fiind nu o utopie a progresului uman, ci darul lui Dumnezeu pentru o omenire care se întoarce spre el, solidară cu victimile nedreptăţilor sociale. Cf. Metz, Theology of the World,  transl. W. Glen-Doeple (NY: Herder and Herder, 1969); Faith in History and Society, trans. David Smith (NY: Seabury, 1980); The Emergent Church: The Future of Christianity in a Postbourgeois World, transl. Peter Mann (New York: Crossroad, 1981).
Între teologii din mişcarea Liberation Theology pot fi amintiţi Gustavo Gutierrez şi Jon Sobrino. Cel dintâi vedea în eschatologie nu un refugiu, ci o cale de sesizare şi mai profundă a imperativelor sociale şi politice ale societăţii (Gutierrez, A Theology of Liberation, transl. Sister Caridad Inda şi John Eagleson, Maryknoll, NY: Orbis, 1988), 122).
Eschatologia a captivat interesul teologilor şi prin perspectivele ştiinţifice pe care le deschide, cf. Teilhard de Chardin, Yves Congar (fizică, biologie, antropologie). Cf. şi lucrările teologilor J.C. Polkinghorne, J. Haught, C.A. Russell, A.R. Peacock, I.G. Barbour, P.C.W. Davis, S.I. Jaki.  O dezvoltare recentă a eschatologiei priveşte la resursele dialogului cu alte credinţe (iudaism islam, hinduism, budism, zoroastrism). 
Pentru o privire de ansamblu, vezi articoele lui Peter C. Phan, ‘Roman Catholic Theology’, in Jerry L. Walls (ed), The Oxford Handbook of Eschatology, Oxford: OUP, 215-232. Cf. şi Andrew Louth, ‘Eastern Orthodox Eschatology’, in Walls, OHE, 233-247.

